13 Thabela go hlankela Jehofa bofseng bja gago. (Bala Mmoledi 12:1.) O se ke wa nagana gore o swanetše go hwetša mošomo wa go tsebalega pele o ka hlankela Jehofa. Bofsa ke nako e botse kudu ya go thoma go hlankela Jehofa ka botlalo. Bafsa ba bantši ga ba na boikarabelo bjo bogolo bja go hlokomela lapa e bile ba sa phetše gabotse le go ba le matšato a go phetha dikabelo tše thata. O ka rata go direla Jehofa eng bofseng bja gago? Mohlomongwe pakane ya gago ke go ba mmulamadibogo. O ka ba o nyaka go hlankela tšhemong ya leleme lešele. Goba mohlomongwe o bona ditsela tše dingwe tša go hlankela Jehofa ka botlalo phuthegong yeo o lego go yona gona bjale. Go sa šetšwe gore pakane ya gago ke efe tirelong ya Modimo, o swanetše go ba le mokgwa wa go iphediša. O tla kgetha mošomo wa mohuta mang, gona o tla ithutela wona ka nako e kaaka’ng?